钦定古今图书集成/理学汇编/字学典/第086卷 > 《徐渭笔元要指》 > 《七字书诀》
## 钦定古今图书集成/理学汇编/字学典/第086卷 > 《徐渭笔元要指》 > 《七字书诀》

《擫》。〈也〉凡擫之法，盖用大指捺。〈擫犹捺也〉“之”作“侧。”〈斜点〉当用大
抵侧者，侧下其笔，使墨精暗坠，徐乃反揭，则棱利也。
“侧须收，贵谨而重其要，须右揭其腕，次轻蹲其锋，取
势紧则乘机顿挫，借势出之。要棱角忌圆，平贵通变，
疾则失中，趯又成俗，借势轻揭潜出，务于勒也。”虽叠
点亦自有法，不与此同。〈擫音咽是点永字第一笔〉
压。〈一也〉凡压之法，作横画用之，乃中指运笔，以笔心压
者也。画必勒，贵涩而迟，须以笔锋先行，使中高而两
头下，以笔心压之，不得徒卧其笔。《口诀》云：“勒之笔锋，
将及于纸，须微进，先用仰策，次即迅收。若一出便去，
揭笔不峻，趯遂暗收，则薄圆而疏，且无力矣。”〈画也永字第二
笔按二字诀曰截四字诀曰推〉

钩。〈也。〉作努竖用之，亦中指运法。盖竖必努，贵战而雄努不宜直，直则无力。故其法须竖笔徐行，近左就势，
而侧锋顾右潜擢，轻挫则揭。〈永第三笔拖拽〉

“揭”　作策啄用之，大指抬腕法也。大抵策须仰笔，将
画势暗里潜锋，揭腕归于右。啄须按笔，蹲锋潜蹙于
右，借势收锋，迅掷旋左。〈永第五策：永第七：啄〉
抵　名指，运法作趯及诸戈用之。趯法须傍努竖挫
衄，转笔出锋，借势趯之，使锋涩出，期于倒收。若伫思
消息，则神踪不坠矣。诀云：“为环必郁，贵蹙锋而缓转
也。”《诸戈法》。之谓也。戈必阔，贵迟疑而右顾，其法潜
锋暗勒，势尽然后趯之，上则俯而过，下则曲而就。永
师有《涩出戈法》，下以名指筑上，上借势，以中指遣之，
按笔至下，以名指衄锋潜趯者也。又折芒法，须潜锋
紧走，意尽乃收而趯之。若肥则质滞而钝俗矣。〈趯
〉
导　作掠用之，谓撚向怀中来，中指运法也。须迅其
锋，笔下左出，而锋利不坠，则自然佳矣。其法须右揭
其腕，加以迅出，势旋于左，法在涩而劲，意欲急而婉，
若迟留则伤于缓滞矣。《诀》云：“撇必掠，贵险而劲。”〈丿掠也永
字第六笔曰导即撚之义〉

送　作磔用之，谓揭向右边去，亦中名指运法也。右
送之波皆名磔。《诀》云：“波必磔，必三折而遣毫。”其法须
右揭其腕，逐势紧趯，傍笔迅磔，尽势轻揭而暗收，在
于迅疾中得之，其势亦贵险而涩也。〈磔也。“永”字，第八笔，《四字诀》。或
以为“拽。”〉